Държавен вестник, бр. 42, 2025 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  42
2. Създава се ал. 1а:
„(1а) Председателят на БИМ със заповед 
отменя съвместната работа на два одобрени 
типа ЕСФП в един обект, когато се устано­
ви несъответствие в съвместната работа на 
двете ЕСФП.“
3. В ал. 2, изречение първо след думите „по 
ал. 1“ се добавя „или ал. 1а“, а в изречение 
второ след думите „по чл. 10, ал. 9“ се добавя 
„или ал. 9а“.
§ 14. В чл. 15 се правят следните изменения 
и допълнения:
1. В ал. 1:
а) в т. 2 думите „7 години“ се заменят с 
„10 години“;
б) създават се т. 4а и 4б:
„4а. подава преди изчерпване на предоста­
вените диапазони на индивидуални номера 
на ФУ и ФП нова заявка по т. 4;
4б. подава заявка по реда на чл. 8, ал. 8 за 
определяне на нови идентификатори в случаите 
на изчерпване на предоставените диапазони 
в рамките на определените от комисията по 
чл. 10, ал. 5 идентификатори;“
в) в т. 16 накрая се добавя „срокът по тази 
точка не се прилага от производителя на 
ФУ в случаите по чл. 59, ал. 3а, а се прилага 
определеният срок в издадената заповед на 
председателя на БИМ;“
г) създават се т. 19, 20 и 21:
„19. разпространява ФУ от одобрен тип 
само след получен от ЦУ на НАП определен 
диапазон на индивидуални номера на ФУ и 
на ФП;
20. разпространява ЕСФП с идентификатор, 
съответстващ на идентификатора, формиран 
и обявен при одобряване на типа в БИМ; 
при установена работа на ЕСФП с различен 
идентификатор от съответния одобрен тип 
системата се счита за фискално устройство 
от неодобрен тип;
21. уведоми лицата, получили разрешение 
за сервизно обслужване и ремонт на типа ФУ, 
за който е издадена заповедта на председателя 
на БИМ, в случаите на чл. 13, ал. 1.“
2. Създава се ал. 4:
„(4) При изчерпване на номерата на пре­
доставените от комисията по чл. 10, ал. 5 
идентификатори за индивидуални номера на 
ФУ и/или ФП се допуска производителят/
вносителят на ФУ на разпространени фискални 
устройства с индивидуални номера от изчер­
пания идентификатор да поставя фискални 
памети с индивидуални номера от новия 
идентификатор.“
§ 15. В чл. 16 се създава ал. 4:
„(4) Преди въвеждане в експлоатация и 
регистрация на ЕСФП в НАП средствата за 
измерване, включени в състава на ЕСФП, 
трябва да са преминали метрологичен контрол 
от БИМ по реда на Закона за измерванията, 
с изключение на нови средства за измерване, 
пуснати на пазара по реда на Закона за тех­
ническите изисквания към продуктите, както 
и за обекти, в които не е започната дейност.“
§ 16. В чл. 16а се правят следните измене­
ния и допълнения:
1. Алинея 2 се изменя така:
„(2) Заявлението по ал. 1 трябва да е при­
дружено с блок-схема на ЕСФП, съдържаща 
всички нейни компоненти (централно реги­
стриращо устройство, средства за измерване 
на разход, нивомерна измервателна система, 
концентратор/преобразуващо устройство, 
всички резервоари, както и всички допъл­
нителни модули и налични ЕСФП тип 3), 
връзките между тях, местата на пломбиране 
и идентификатора на ЕСФП. Когато ЕСФП 
комуникира чрез API с мобилно приложение, 
в блок-схемата се отразява и информация дали 
системата комуникира с мобилно приложение, 
както и наименование на същото.“
2. Създават се ал. 2а и 2б:
„(2а) Заявлението по ал. 1 и придружава­
щата го блок-схема могат да бъдат подадени 
и по електронен път при условията и по реда 
на Закона за електронния документ и елек­
тронните удостоверителни услуги и Закона 
за електронното управление.
(2б) Лицето по чл. 3 съхранява в търгов­
ския обект за продажби/зареждания на течни 
горива процедура за разчитане на показанията 
на тоталните броячи на всяко средство за 
измерване на разход, включено в състава на 
ЕСФП, и я предоставя на контролните органи 
на НАП и БИМ при извършване на проверки.“
3. В ал. 3 се създават нови изречения трето и 
четвърто: „Коригираната блок-схема се подава 
в 14-дневен срок от датата на проверката, в 
случай че същата не може да бъде кориги­
рана в присъствието на контролните органи. 
Повторна проверка в обекта от органите на 
НАП и БИМ се извършва в 30-дневен срок, 
считано от датата на подаване на коригира­
ната блок-схема.“, а досегашното изречение 
трето става изречение пето.
4. В ал. 5 се създава изречение второ: „Кон­
тролните органи на НАП и БИМ вписват в 
приложение към блок-схемата показанията на 
електроните броячи на средствата за измерване 
на разход – визуализирани на съответните им 
индикатори, както и показанията на електро­
ните броячи, визуализирани на ЕСФП, към 
датата на одобряване на блок-схемата.“
§ 17. Създава се чл. 16б:
„Чл. 16б. (1) Лицата по чл. 3, които из­
ползват ЕСФП, сключват писмен договор за 
сервизно обслужване и ремонт на средствата 
за измерване, включени в състава на ЕСФП.
(2) Лицето по чл. 3 поддържа специален 
дневник на хартиен носител за извършените 
сервизни дейности на средствата за измерване, 
включени в състава на ЕСФП, който съдържа 
най-малко информация за дата на извършване